id en id id en en en en en ar en ms sv ms sq az id ms id id ms id nds tr en id en en en en sv id id en nl id en id ms tl tl en tr id en de ms id id id id ms ms de id tr pl en sl en en en en en en id de en en en ar ast en ms
anak-anak pulau, cikgu Sabli dan novel Andrea Hirata - abdnaddin
Ingin Berkisah Dengan Cara Sendiri
Home Unlabelled anak-anak pulau, cikgu Sabli dan novel Andrea Hirata
✔ abd naddin Diterbitkan 8:34 PTG
Bercerita mengenai pendidikan anak-anak pulau, saya teringat satu malam ketika duduk di Restoran Nasi Padang Ibu di Jesselton Point bersama Cikgu Sabli Nanti dan Cikgu Norawi Haji Kata. Pertemuan itu sendiri tidak dirancang hanya secara kebetulan mereka berada di KK dan ingin tahu, cerita bagaimana Pengerusi PIBG SK Pulau Mantanani Alilullah Haji Sabti datang ke Utusan Borneo untuk merayu bagi pihak penduduk kampung supaya cikgu sabli tidak ditukarkan.
Saya menceritakan kepada mereka apa adanya, dan kesempatan yang ada itu juga, saya bertanya sendiri carik-carik pengalaman cikgu Sabli sepanjang beliau berkhidmat di SK Mantanani dan bagaimana cara beliau menarik warga pulau itu agar mencintai pendidikan.
Saya mengesyorkan agar guru-guru membeli buku Lasykar Pelangi, karangan Andrea Hirata yang mengisahkan bagaimana anak-anak pulau Belitung, pulau terpencil di Indonesia berjuang untuk mendapatkan pendidikan mereka. Buku itu sendiri dicetak sebanyak 500,000 naskhah sebelum difilemkan.
Saya telah membaca novel Sang Pemimpi, yang sangat menarik ketika dalam perjalanan ke Sandakan dan Kinabatangan penghujung Januari lalu. Kemudian saya membaca novel Edensor, sebuah buku yang menjadi finalis Khatulistiwa Literary Award. Sayang sekali, saya belum berkesempatan membaca bukunya yang keempat Maryamah Karpov yang dihebohkan itu, kerana sudah beberapa kali dicetak.
Kepada cikgu sabli dan Cikgu Norawi, saya sarankan kepada mereka supaya membeli buku-buku itu untuk dihadiahkan kepada anak-anak pulau, supaya semangat mereka lebih kuat dalam mengejar cita-cita mengangkat martabat bangsa khususnya warga pulau mantanani.
Artikel Berkaitan Penulis Email
Berlangganan artikel terbaru dari blog ini langsung via email
aranam 17 Februari 2009 8:55 PTG
Tumpang tanya...Kedai Buku DBP masih di Kg. Air atau sudah berpindah ke tempat lain?
abd naddin 17 Februari 2009 9:02 PTG
Kedai buku itu sedang menghitung hari-hari terakhirnya. Kelmarin, masih adabuku-buku yang diletakkan di atas meja. Sejak DBP Sabah mempunyai bangunannya sendiri dan kedai buku yang besar di Teluk Likas berdekatan Wisma Innorprise itu, kedai buku yang terletak di Kampung Air itu disewa oleh Sykt Ramah Enterprise.Malangnya pada bulan yang lalu, buku-buku diangkut ke satu tempat lain kerana khabarnya mereka berpindah.Tetapi kelmarin, kami masih sempat melihat masih terdapat buku-buku terpajang di kedai buku yang hampir kosong itu, menunggu waktu untuk berpindah.
DrSam 18 Februari 2009 10:38 PG
Jika sampai begitu sekali sayangnya masyarakat kepada cikgu Sabli, maka tidak sia-sialah usaha murni selama ini. Syabas cikgu Sabli dan rakan-rakan cikgu semua.
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin